Document ID: /roh_data/filtered/fineweb-2-filterrobots_roh.jsonl.gz/10249

40 ulteriuras persunas èn vegnidas mazzadas quella saira tar attatgas sin cafés e restaurants en la vischinanza. Passa 350 persunas èn vegnidas blessadas tar tut questas attatgas.
Igl è in curius sentiment dad esser avant il Bataclan e savair che qua è capitada avant intgins mais ina tala catastrofa. Quai fa tut mal il venter.
Oz, bun 7 mais pli tard, ha noss reporter da sport Andreas Wieland visità il Bataclan a Paris, quai a l’ur dal segund gieu da la naziunala svizra a l’EURO encunter la Rumenia. I saja vegnì ruassaivel enturn il Bataclan, di Andreas. L’entir bajetg vegnia il mument renovà e sa chattia davos ina taila. Il sulet che regordia vid l’attentat saja ina rosa alva pendida vid in palancà.
RR Actualitad 11:00